stanford-oval/wikipedia huggingface dataset:
Sierra Leone (Commonwealth realm)
Aiheesta muualla

Queen In Sierra Leone 1961: Video kuningatar Elisabet II:n vierailusta Sierra Leonen Commonwealth realmissa vuonna 1961 British Pathé. (englanniksi)
Sikkimin kuningaskunta

Sikkimin kuningaskunta (sikkimiksi འབྲས་ལྗོངས། Drenjong), tai Dremoshong, oli vuosina 1642–1975 Himalajalla sijainnut kuningaskunta. Kuningaskunnasta tuli Intian osavaltio vuonna 1975 kansanäänestyksen tuloksena.
Kuningaskunnan valtionuskonto oli tiibetinbuddhalaisuus. Maan ja sen alkuperäisen väestön kulttuuri oli vahvasti muutenkin vahvasti sidoksissa tiibetinbuddhalaisuuteen.
Hallinto ja politiikka

Ison-Britannian ja Nepalin välisen sopimuksen myötä vuonna 1816 Sikkimistä tuli de facto Ison-Britannian protektoraatti.
Viimeiset parlamenttivaalit järjestettiin vuonna 1974, jolloin Sikkimin kansalliskongressi sai 31 paikkaa maan 32-paikkaisessa parlamentissa.
Väestö

Sikkimin perustaneisiin etnisiin ryhmiin kuuluivat lepchat, bhutiat ja limbut. Näistä kaksi ensiksi mainittua kuuluivat paikalliseen eliittiin, joka omisti suurimman osan maasta..
1700-luvun puolessa välissä Sikkim kävi sotaa sekä Nepalia että Bhutania vastaan. Nepal onnistui miehittämään Sikkimin läntisiä osia, ja sen johdosta alueelle alkoi saapumaan etnisiä nepalilaisia. Britit palauttivat alueen Sikkimille vuonna 1816..
1891 nepalilaiset muodostivat enemmistön Sikkimin väestöstä. Nepalilaiset saapuivat alueelle brittien rohkaisemina, sillä britit halusivat vähentää Tiibetin vaikutusvaltaa Sikkimissä. Toisin kuin maata omistavat lepchat ja bhutiat, nepalilaiset olivat ennen kaikkea työväkeen kuuluva ryhmä, jonka keskuudessa nousi aikaa myöden ajatus monarkian ja eliitin vallan lakkauttamisesta sekä Sikkimin liittämisestä Intiaan..
Tie osaksi Intiaa

Kun Intia itsenäistyi vuonna 1947, alkoi poliittisia puolueita muodostua myös Sikkimissä. Näiden tavoitteena oli lakkauttaa feodaalijärjestelmä, missä onnistuttiin vuonna 1949. Seuraavana vuonna allekirjoitettiin Sikkim–Intia-sopimus, jonka nojalla Sikkimistä tuli Intian protektoraatti: Intia alkoi mm. vastaamaan Sikkimin ulko- ja puolustuspolitiikasta.. Sikkimin kuningas oli vastustanut ajatusta siitä, että Sikkimistä tulisi Intian osavaltio.
Intian hallitus aloitti syvemmät neuvottelut koskien Sikkimin integraatiota osaksi Intiaa. Vuonna 1974 Indira Gandhin johtama hallitus runnoi läpi ns. Sikkimin hallitus lakiesityksen ilman kaikkia tarvittavia kuulemisia, mikä aiheutti kohua. Kohu saatiin kuitenkin laantumaan kun Gandhi julisti hätätilan.
Intian armeija hyökkäsi Sikkimin kaartia vastaan 9. huhtikuuta 1975 ja kukisti sen melko nopeasti. Tämän jälkeen kuningas asetettiin kotiarestiin.. Sikkimin monarkiasta järjestettiin kansanäänestys vuonna 1975, jossa 97,5 % äänestäjistä kannatti monarkian lakkauttamista.
Sikkimistä tuli virallisesti osa Intiaa 16. toukokuuta 1975. Samalla Chogyalin virka lakkautettiin ja entinen kuningasperhe pyrittiin pitämään poissa politiikasta. Viimeinen kuningas Palden Thondup Namgyal kuoli vuonna 1982 syöpään ja hänen vaimonsa Hope Cooke muutti Yhdysvaltoihin..
Samantha Eggar

Samantha Eggar
| --- | --- |
Syntynyt:  5. maaliskuuta 1939  (85 vuotta) Hampstead  
Ammatti:  näyttelijä  
| --- | --- |
Verkkosivusto:  www.samanthaeggar.net 
Palkinnot:  Cannesin elokuvajuhlien parhaan näyttelijän palkinto (1965) Golden Globe (1966) 
muokkaa - muokkaa wikitekstiä - muokkaa Wikidataa
Samantha Eggar (s. 5. maaliskuuta 1939) on brittiläinen näyttelijä. Hän syntyi Lontoon Hampsteadissa ja teki elokuvadebyyttinsä vuonna 1962.
Eggar oli vuonna 1965 ehdolla parhaan naispääosan Oscar-palkinnon saajaksi roolistaan elokuvassa Neitoperho, ja hänelle myönnettiin siitä roolista samana vuonna parhaan naisnäyttelijän palkinto Cannesin elokuvajuhlilla ja vuonna 1966 Golden Globe.
Eggar oli vuosina 1964–1971 naimisissa Tom Sternin kanssa. Hänellä on poika Nicholas Stern ja tytär Jenna Stern. Hän on tullut tunnetuksi pääasiassa elokuvarooleillaan, mutta hänellä on ollut pieniä osia myös useissa televisiosarjoissa. Ennen elokuvaa hän näytteli teatteriproduktioissa.
Elokuvia

Neitoperho (1965)
Helvetin esikartano (1969)
Kissojen kosto (1977)
The Brood (1979)
Painajaisuni (1982)
Aiheesta muualla

Samantha Eggar Internet Movie Databasessa. (englanniksi)
Saarilampi (Kouvola)

| Saarilampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°15′28″N, 26°52′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Pieni-Varpaseen 
Järvinumero:  14.984.1.072
Mittaustietoja
Pinnankorkeus:  117,1 m  
Pituus:  570 m  
Leveys:  250 m  
Rantaviiva:  1,599 km  
Pinta-ala:  6,718 ha  
Saaria:  1 
 fiSaarilampi 
Saarilampi  on Kymenlaaksossa Kouvolassa  Nuolniemin lähellä sijaitseva lampi.
Maantietoa

Lampi on 570 metriä pitkä, 250 metriä leveä, ja sen pinta-ala on 6,7 hehtaaria. Sillä on yksi saari, jonka pinta-ala on 0,1 hehtaaria.   Sen rantaviivan pituus on 1,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Tervajärven valuma-alueeseen (14.984) se kuuluu. Lammen vedenpinnan korkeus on 117,1 metriä mpy.
So Far Away (Staindin kappale)

| ”So Far Away” Staind |
| --- | --- | --- |

Singlen tiedot
 Albumilta: 14 Shades of Grey
 Äänitetty : 2003
 Julkaistu: 17. kesäkuuta 2003
 Tyylilaji: rock
 Kesto: 04.03
 Levy-yhtiö: Elektra
Staindin muut singlet
| ”Price to Play” 2003 | ”So Far Away” 2003 | ”How About You” 2003 |
So Far Away on yhdysvaltalaisen rockyhtyeen Staind kappale albumilta 14 Shades of Grey.
Kappale on ollut Billboardin Mainstream Rock Tracks -listan ykkösenä.
Kappaleet

So Far Away – 4.03
Käännös suomeksi
Sandra Suubi

Sandra Nakitto Suubi (s. 1990 Kampala) on ugandalainen kuvataiteilija ja laulaja.
Suubi sai Makereren yliopistosta taiteessa vuonna 2015 kandidaatin ja vuonna 2018 maisterin oppiarvon. Hän on erikoistunut ekotaiteeseen ja kierrättänyt muovia käyttämällä sitä taideteoksissaan, kuten installaatioissaan. Suubi on lisäksi tehnyt veistoksia ja ääniveistoksia. Hän on taiteellaan ottanut kantaa muun muassa naisten elämänkokemuksiin, teollistumiseen, ilmastonmuutokseen ja massatuotantoon. Suubin taideteoksia on ollut näytteillä muun muassa Kampalassa, Dakarissa, Eindhovenissa ja Liverpoolissa.
Laulajana Suubi tuli tunnetuksi voitettuaan Airtel Trace Music Star Uganda -laulukilpailun vuonna 2015. Hänen musiikkiaan on kuvailtu gospeliksi ja afropopiksi. Vuonna 2016 hän sai parhaan uuden naisartistin palkinnon Victoria Gospel Academylta. Suubi julkaisi kaksi ensimmäistä singleään vuonna 2016. Sekä "Togwamu Suubi" että "Nsiimye" olivat Ugandassa hittejä. Ensin mainittua käytettiin vuoden 2018 elokuvassa Veronica's Wish. Suubin ensimmäinen EP-julkaisu Anthem of Life julkaistiin 4. toukokuuta 2018. Hän on muusikkona saanut suosiota myös Keniassa.
Sompasaarenkanava

Sompasaarenkanava erottaa Kalasataman ja Sompasaaren toisistaan.
Sompasaarenkanava on 180 metriä pitkä Helsingin Kalasataman ja Sompasaaren erottava kanava, joka valmistui vuonna 2016.
Aiheesta muualla

Kuvia tai muita tiedostoja aiheesta Sompasaarenkanava Wikimedia Commonsissa
Something in the Way You Move

| ”Something in the Way You Move” Ellie Goulding |
| --- | --- | --- |

Singlen tiedot
 Albumilta: Delirium
 Julkaistu: 19. tammikuuta 2016
 Tuottaja(t): Greg Kurstin
 Tyylilaji: electropop
 Kesto: 03.47
 Levy-yhtiö: Cherrytree
Ellie Gouldingin muut singlet
| ”Army” 2016 | ”Something in the Way You Move” 2016 | ”Still Falling for You” 2016 |
Something in the Way You Move on brittiläisen laulaja-lauluntekijä Ellie Gouldingin kappale hänen Delirium-studioalbumilta. Kappale julkaistiin Yhdysvaltain CHR:ssä toisena sekä muualla maailmassa albumin kolmantena singlenä 19. tammikuuta 2016. Kappale saavutti listasijan 51 Britannian singlelistalla sekä sijan 43 Yhdysvaltain Billboard Hot 100-listalla.
Käännös suomeksi
Ryan Suter

| Ryan Suter |
| --- | --- |

Henkilötiedot
Syntynyt: 21. tammikuuta 1985 (ikä 39) Madison, Wisconsin, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  92 kg
Seura
Seura:  St. Louis Blues
Sarja:  NHL
Pelinumero:  22
Pelaajaura
Pääsarjaura:  2005–
Aik. seurat:  Milwaukee Admirals (AHL) Nashville Predators (NHL) Minnesota Wild (NHL) Dallas Stars (NHL)
NHL-varaus:  7. varaus, 2003 Nashville Predators
| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Vancouver 2010 | jääkiekko |  |
| Nuorten MM-Kilpailut  | Nuorten MM-Kilpailut  | Nuorten MM-Kilpailut  |  |
|  Kultaa | Suomi 2004 | jääkiekko |  |
Suter vuonna 2005.
Ryan Suter (s. 21. tammikuuta 1985 Madison, Wisconsin, Yhdysvallat) on yhdysvaltalainen jääkiekkoilija, joka pelaa NHL-joukkue St. Louis Bluesissa. Hän pelasi aiemmin Nashville Predatorsissa, Minnesota Wildissa ja Dallas Starsissa.
Ura

Nashville Predators varasi puolustajana pelaavan Suterin vuoden 2003 varaustilaisuudessa ensimmäisellä kierroksella seitsemännellä varausvuorolla. Suter pelasi varauksen jälkeen yhden kauden yliopistokiekkoa Wisconsin Badgersin joukkueessa ennen siirtymistään Nashvillen farmijoukkue Milwaukee Admiralsiin kaudeksi 2004–2005 NHL:n työsulun ajaksi. NHL:ssä Suter pääsi debytoimaan kaudella 2005–2006. Suter on edustanut Yhdysvaltoja seitsemän kertaa arvoturnauksessa, kuudesti nuorissa ja kerran aikuisten tasolla.
16. kesäkuuta 2008 Suter solmi Nashvillen kanssa nelivuotisen jatkosopimuksen, arvoltaan 14 miljoonaa dollaria.
Heinäkuussa 2012 Suter solmi Minnesota Wildin kanssa 13 vuoden ja 98 miljoonan dollarin sopimuksen yhdessä Zach Parisen kanssa. Heidät nimettiin joukkueen varakapteeneiksi.
Heinäkuussa 2021 Wild osti Suterin ja Parisen sopimukset ulos.
Sopimuksen ulososton jälkeen Suter solmi neljän vuoden ja arvoltaan 14,6 miljoonan dollarin sopimuksen Starsin kanssa.
Kesäkuussa 2024 Stars osti Suterin jäljellä olleen sopimuksen ulos.
Heinäkuussa 2024 Suter solmi vuoden mittaisen ja 775 000 dollarin arvoisen sopimuksen St. Louis Bluesin kanssa.
Muuta

Ryanin isä, Bob Suter oli voittamassa olympiakultaa Yhdysvaltojen joukkueessa vuoden 1980 Lake Placidin olympialaisissa ja hänen setänsä Gary Suter pelasi 17 kautta NHL:ssä edustaen Chicago Blackhawksia, Calgary Flamesia ja San Jose Sharksia.
Saavutukset

2002 kultaa alle 17-vuotiaiden MM-kisoissa
2002 kultaa alle 18-vuotiaiden MM-kisoissa
2004 kultaa alle 20-vuotiaiden MM-kisoissa
2010 hopeaa Vancouverin olympialaisissa
Tilastot > Tilastot maajoukkueessa

| Vuosi | Joukkue | Turnaus | Ottelut | Maalit | Syötöt | Pisteet | Jäähyminuutit |
| --- | --- | --- | --- | --- | --- | --- | --- |
| 2002 |  | WJC18 | 8 | 1 | 6 | 7 | 12 |
| 2003 |  | WJC18 | 6 | 1 | 3 | 4 | 22 |
| 2003 |  | WJC | 7 | 2 | 1 | 3 | 2 |
| 2004 |  | WJC | 6 | 0 | 2 | 2 | 8 |
| 2005 |  | WJC | 7 | 1 | 7 | 8 | 20 |
| 2006 |  | MM | 7 | 1 | 1 | 2 | 10 |
| 2007 |  | MM | 7 | 1 | 2 | 3 | 12 |
| 2009 |  | MM | 9 | 1 | 2 | 3 | 8 |
| 2010 |  | OK | 6 | 0 | 4 | 4 | 2 |
| 2014 |  | OK | 6 | 0 | 3 | 3 | 4 |
| 2016 |  | WCup | 3 | 0 | 1 | 1 | 0 |
| 2019 |  | MM | 8 | 0 | 5 | 5 | 4 |
Aiheesta muualla

Ryan Suter Nashville Predatorsin kotisivulla (Arkistoitu – Internet Archive)
Ryan Suter jatkoaika.comissa
Ryan Stone

| Ryan Stone |
| --- | --- |

Henkilötiedot
Syntynyt: 20. maaliskuuta 1985 (ikä 39) Calgary, Alberta
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  188 cm
Paino:  90 kg
Pelaajaura
Pääsarjaura:  2005–2012
Seurat:  Wilkes-Barre/Scranton (AHL) Pittsburgh Penguins (NHL) Springfield Falcons (AHL) Edmonton Oilers (NHL) Abbotsford Heat (AHL)  TPS (SML)   Hamburg Freezers (DEL)
NHL-varaus:  32. varaus, 2003 Pittsburgh Penguins
Ryan Stone (s. 20. maaliskuuta 1985 Calgary, Alberta) on kanadalainen jääkiekkokeskihyökkääjä, joka pelasi ammattilaisurallansa 2005–2012 Pohjois-Amerikan NHL- ja AHL-sarjoissa sekä SM-liigassa ja Saksan DEL-liigassa. NHL:ssä Stonelle kertyi hänet varanneessa Pittsburg Penguinsissa ja Edmonton Oilersissa 35 ottelua. AHL:ssä hän pelasi 309 ottelua. Viimisen kautensa Stone aloitti SM-liigan TPS:ssa, mutta siirtyi sieltä kesken kauden DEL-liigan Hamburg Freezersiin. Stonen vahvuudet olivat työteliäisyydessä.
Ura > Junioriura

Stone pelasi juniorina vuodet 1999–2001 AMHL-sarjassa Calgary Northstarsissa. Stone siirtyi kaudeksi 2001–2002 WHL-juniorisarjan Brandon Wheat Kingsiin. NHL-seura Pittsburgh Penguins varasi Stonen toisella kierroksella 32. pelaajana kesällä 2003. Hän paransi seurassa kausi kaudelta ja oli kaudella 2004–2005 WHL:n pistepörssin toinen tehopisteillä 33+66=99 joukkuetoveri Eric Fehrin jälkeen. Myös pudotuspeleissä Stone jatkoi hyvää tahtiaan ja oli tehopisteillä 3+24=27 toinen pudotuspelien pistepörssissä Fehrin jälkeen. Hän voitti sekä runkosarjan että pudotuspelien syöttöpörssin ja tuli valituksi WHL:n idän tähdistökentälliseen.
Ura > Seuraura

Stone teki heinäkuussa 2005 kolmivuotisen tulokassopimuksen Pittsburgh Penguinsin kanssa. Pittsburgh lähetti hänet syyskuussa AHL:ään farmijoukkue Wilkes-Barre/Scranton Penguinsiin, jossa hän pelasi koko kauden. Runkosarjassa hän teki 75 ottelussa tehopisteet 14+22=36 ja oli pudotuspeleissä seuran paras pistemies 11 tehopisteellään. Kaudella 2006–2007 Stone pelasi runkosarjassa vain 41 ottelua marraskuussa 2006 sattuneen loukkaantumisen vuoksi, mutta oli pudotuspeleissä mukana. Seuraavan kauden hän aloitti AHL:ssä, mutta Pittsburgh kutsui Stonen NHL:ään tammikuussa 2008. Stone pelasi ensimmäisen NHL-ottelunsa 10. tammikuuta Tampa Bay Lightningia vastaan. Hän sai ensimmäisen syöttöpisteensä NHL:ssä syötettyään Chris Minardin maalin Buffalo Sabresia vastaan 12. maaliskuuta. Pittsburgh lähetti Stonen takaisin AHL:ään tammikuun lopussa, ja hän sai kauden aikana vielä muutamia kutsuja NHL:ään, jossa hän pelasi yhteensä kuusi ottelua. Kauden 2008–2009 hän aloitti jälleen Pittsburghin farmissa, josta hänet kutsuttiin NHL:ään kahden runkosarjaottelun ajaksi joulukuussa 2008.
Pittsburgh myi tammikuussa 2009 Stonen, Dany Sabourinin ja vuoden 2011 neljännen kierroksen varausvuoron Edmonton Oilersiin, josta se sai vaihdossa Mathieu Garonin. Stone pelasi loppukauden Edmontonin farmijoukkue Springfield Falconsissa ja teki tehopisteet 8+20=28. Hän teki AHL-kaudella kokonaisuudessaan 77 ottelussa tehopisteet 17+39=56. Elokuussa 2009 Stone teki yksivuotisen jatkosopimuksen Edmontonin kanssa. Lokakuussa 2009 hän kävi polvileikkauksessa eikä pelannut puoleentoista kuukauteen. Tammikuussa 2010 hän loukkasi polvensa ja oli sivussa loppukauden. Maaliskuussa Stone kävi jälleen polvileikkauksessa. Hän pelasi NHL:n runkosarjassa 27 ottelua tehopistein 0+6=6. Heinäkuussa 2010 Stone teki rajoittamattomana vapaana agenttina yksivuotisen sopimuksen Calgary Flamesin kanssa. Stone loukkaantui kuitenkin syyskuussa 2010 ja toivuttuaan joulukuussa Calgary asetti hänet waivers-listalle. Stonelle ei kuitenkaan löytynyt ottajaa ja täten Calgary lähetti hänet AHL:ään Abbotsford Heatiin, jossa hän toimi varakapteenina. Stone pelasi kaudella 51 ottelua tehopistein 11+14=25.
Elokuussa 2011 Stone teki kauden 2011–2012 kattavan sopimuksen SM-liigaseura TPS:n kanssa. Vuoden 2011 lopussa TPS ja Stone kuitenkin purkivat sopimuksen ja Stone siirtyi Saksaan Hamburg Freezersiin. Stone lopetti uransa kauden 2011–2012 jälkeen.
Ura > Maajoukkueessa

Stone on ollut mukana Kanadan juniorimaajoukkueiden leireille, mutta ei päässyt kertaakaan nuorten maailmanmestaruuskilpailuihin. Syksyllä 2002 Stone oli 18-vuotiaiden joukkueen harjoitusleirillä, josta hänet kuitenkin vapautettiin aivotärähdyksen jälkeen. Hän oli mukana myös vuoden 2005 nuorten MM-kilpailuja edeltävällä Kanadan joukkueen leirillä.
Pelityyli

Stone on kovaotteinen ja työteliäs hyökkääjä ja pystyy tarvittaessa myös tappelemaan. Hänellä on hyvä tekniikka ja hyvä johtajuustaidot.
Tilastot

Stone (oik.) ja Ryan O'Marra aloituksessa helmikuussa 2011.
Sandra Sigurðardóttir

Sandra Sigurðardóttir (s. 2. lokakuuta 1986) on islantilainen jalkapalloilija, pelipaikaltaan maalivahti. Hän on pelannut Islannin naisten maajoukkueessa kesäkuuhun 2022 mennessä 41 ottelua.
Sandra on vuodesta 2016 edustanut kotimaassaan Valuria. Aiemmin hän pelasi monta vuotta Stjarnanissa ja vuonna 2011 hetken myös ruotsalaisseura Jitexissä.
Sandra Wagner-Sachse

| Mitalit> Maa:   Saksa.Naisten jousiammunta. Olympialaiset  | Mitalit> Maa:   Saksa.Naisten jousiammunta. Olympialaiset  | Mitalit> Maa:   Saksa.Naisten jousiammunta. Olympialaiset  | Maa:   Saksa> Naisten jousiammunta. |
| --- | --- | --- | --- |
|  Hopeaa | Atlanta 1996 | joukkuekilpailu |  |
|  Pronssia | Sydney 2000 | joukkuekilpailu |  |
Sandra Wagner-Sachse (s. 9. syyskuuta 1969) oli saksalainen jousiampuja. Hän sai vuoden 1996 kesäolympialaisissa Atlantassa joukkuekilpailussa hopeaa ja sijoittui yksilökilpailussa 34. sijalle. Vuoden 2000 kesäolympialaisissa Sydneyssä hän sai joukkueen kanssa pronssia ja sijoittui yksilönä 54. sijalle.
Something Strange

| ”Something Strange” Vicetone ft>  Haley Reinhart |
| --- | --- | --- |

Singlen tiedot
 Albumilta: Elements
 Julkaistu: 2. marraskuuta 2018
 Formaatti: digitaalinen lataus
 Tuottaja(t): Ruben den Boer, Victor Pool
 Tyylilaji: House
 Kesto: 03.10
 Levy-yhtiö: Monstercat
Vicetonen muut singlet
| ”South Beach” 2018 | ”Something Strange” 2018 | ”Fences” 2019 |
Something Strange on alankomaalaisen musiikkiduo Vicetonen kappale, jolla vierailee yhdysvaltalainen laulaja-lauluntekijä Haley Reinhart. Sen julkaisi Monstercat digitaalisesti ladattavana singlenä 2. marraskuuta 2018 Vicetonen Elements EP-levyltä. Kappaleelle on toteutettu myös musiikkivideo, joka julkaistiin vuorokausi ennen singlejulkaisua. "Something Strange" on päässyt julkaisunsa jälkeen Billboardin Dance/Mix Show Airplay-listan sijalle 23.
Käännös suomeksi
Sleep (albumi)

| Sleep Masterstroke |
| --- | --- | --- |

Studioalbumin tiedot
 Julkaistu: 28. marraskuuta 2007
 Tyylilaji: heavy metal
 Kesto: 41.59
 Levy-yhtiö: Dynamic Arts
Masterstroken muut julkaisut
| Apocalypse 2006 | Sleep 2007 | As Days Grow Darker 2009 |
Sleep on Masterstroken toinen studioalbumi, joka julkaistiin 28. marraskuuta 2007.
Kappaleet

Transition – 0.39 (instrumentaali)
Killing Creatures – 4.55
Turn Away – 3.42
Under Our Command – 3.38
Another Failure – 4.37
Circle – 6.10
Being Me – 4.28
Sleep – 4.04
Silent – 3.23
Final Journey – 6.23
Kappaleet > Japanin painoksen bonuskappaleet

Convicted – 4.10
(I Just) Died in Your Arms – 4.29 (Cutting Crew)
Making of Sleep (video)
Kokoonpano

Niko Rauhala – laulu, kitara
Markus Kekoni – kitara
Marko Kolehmainen – bassokitara
Janne Juutinen – rummut
Jussi Kulomaa – kosketinsoitin
+
Heidi Bergbacka – taustalaulu
Arvosteluja

Desibeli.net:
Imperiumi.net:
Kaaoszine: neutraali
Soundi:
Aiheesta muualla

Sleep (albumi) Discogsissa. (englanniksi)
Albumi Sleep (albumi) Encyclopaedia Metallum -sivustolla (englanniksi)
Sandra Selimović

Sandra Selimović (s. 1981) on itävaltalainen näyttelijä, ohjaaja ja laulaja. Hän kannattaa naisten voimaantumista romaniyhteisössä ja hän on sitoutunut taistelemaan romanivastaisuutta vastaan. Hän puhuu viittä kieltä.
Selimović muutti perheensä kanssa Serbiasta Wieniin viisivuotiaana. Näyttelijänuransa hän aloitti vuonna 1994. Vuonna 2010 hän perusti siskonsa Simonida Selimovićin kanssa ensimmäisen feministisen romaniammattiteatteriyhdistyksen Romano Svaton. Hän esiintyy pääasiassa Dschungel Wien -nuorisoteatterissa ja Theater des Augenblicksissä.
Selimović kuuluu rap-duoon nimeltä Mindj Panther. Duo rikkoo romaneihin liittyviä stereotypioita ja kliseitä. Heidän musiikkinsa käsittelee rasismia, seksismiä ja feminismiä.
Sattumuksia Brooklynissa

| Sattumuksia Brooklynissa> The Brooklyn Follies |
| --- | --- |

Alkuperäisteos
Kirjailija:  Paul Auster
Kieli:  englanti
Genre:  fiktio
Kustantaja:  Henry Holt and Co.
Julkaistu:  2005
Sivumäärä:  320
ISBN:  0-8050-7714-6
Suomennos
Suomentaja:  Erkki Jukarainen
Kansitaiteilija:  Laura Lyytinen
Kustantaja:  Tammi
Julkaistu:  2008
Sivumäärä:  363
ISBN:  978-951-31-4067-0

Edeltävä:  Oraakkeliyö
Löydä lisää kirjojaKirjallisuuden teemasivulta
Sattumuksia Brooklynissa on vuonna 2005 ilmestynyt Paul Austerin kirjoittama romaani. Romaania on luonnehdittu Austerin uudeksi aluevaltaukseksi, koska se ei kepeänä komediana ihmisyydestä rakennu New York -trilogian tai edellisen Oraakkeliyön tapaan sisäkkäisten juonirakenteiden monimutkaisille suhteille.
Teoksen on suomentanut Erkki Jukarainen, ja suomennoksen on kustantanut Tammi vuonna 2008.
Aiheesta muualla

Sattumuksia Brooklynissa Tammen sivuilla (Arkistoitu – Internet Archive)
Sompio (Kerava)

| Sompio |
| --- | --- |
 Kaupungin kartta, jossa Sompio korostettuna.
Kaupunki:  Kerava
Kaupunginosa nro:  3
Väkiluku:  2 612
Sompio on Keravan kolmas kaupunginosa, joka sijaitsee Keskustan kaupunginosasta lounaaseen. Sompion väkiluku oli 2 612 (31.12.2014).
Sompiossa toimii yhteiskoulu. Ammatillista koulutusta antavalla Keudalla siellä yksi sen 11 toimipisteistään (Sarviniitynkatu 9).
Aiheesta muualla

Kuvia tai muita tiedostoja aiheesta Sompio (Kerava) Wikimedia Commonsissa
Satu Miettinen

Satu Miettinen on suomalainen toimittaja ja ohjaaja, joka on työskennellyt Yleisradiossa vuodesta 1995. Hän työskentelee ajankohtais- ja featuretoimittajana A-studiossa. Tätä aiemmin hän on ollut toimittajana ja juontajana Ylen TV-uutisissa ja Ajankohtaisessa kakkosessa sekä ohjannut dokumenttiohjelmia mm. Silminnäkijä-sarjaan.
Siviilimeriitin ritarikunta

Ritarikunnan tunnuksia
Siviilimeriittien ritarikunta (esp. Orden del Mérito Civil) on espanjalainen ritarikunta. Se on perustettu vuonna 1926 kuningas Alfonso XIII:n käskystä. Espanjan toinen tasavalta lakkautti ritarikunnan 1933, mutta Francisco Franco palautti sen yhdeksän vuotta myöhemmin. Kunnianosoitusta jaetaan tunnustuksena ainutlaatuisista teoista kansakunnan hyväksi. Saaja voi olla joko espanjalainen tai ulkomaalainen.
Kunnianosoitusta jaetaan kahdeksassa luokassa:
Ketju
Ketjuntasoinen risti
Suurristi
Numeroitu komentaja
Komentaja
Upseeri
Ritari
Hopeamitali
Sandra Völker

| Mitalit> Maa:   Saksa.Naisten uinti. Olympialaiset  | Mitalit> Maa:   Saksa.Naisten uinti. Olympialaiset  | Mitalit> Maa:   Saksa.Naisten uinti. Olympialaiset  | Maa:   Saksa> Naisten uinti. |
| --- | --- | --- | --- |
|  Hopeaa | Atlanta 1996 | 100 m vapaauinti |  |
|  Pronssia | Atlanta 1996 | 50 m vapaauinti |  |
|  Pronssia | Atlanta 1996 | 4 × 100 m VUV |  |
Sandra Völker (s. 1. huhtikuuta 1974 Lyypekki, Schleswig-Holstein) on entinen saksalainen uimari, joka voitti Atlantan kesäolympialaisissa 1996 yhteensä kolme mitalia, hopeaa 100 metrin vapaauinnista sekä pronssia 50 metrin vapaauinnista ja 4 × 100 metrin vapaauintiviestistä. Völker osallistui urallaan kaiken kaikkiaan neljiin olympialaisiin. Hän voitti urallaan yli 60 kansainvälistä arvokilpailumitalia.